Mañana, 12 d’ochobre, Andecha Astur va homenaxear a los revolucionarios d’ochobre del 34 na figura de Belarmino Tomás y de los Mártires de Carbayín, vindicándolos como referenciales pal futuru d’Asturies
#000001
Como davezu, coincidiendo cola cellebración españolisa del ‘Díi de la Hispanidá’, Andecha Astur cellebrará dos actos d’homenaxe a la Revolución d’Ochobre’l 34, a les 12:30 hores nel cimenteriu Carbayín, onde ta la tumba de los 24 asturianos asesinaos pol exércitu de la República Española na represión que siguió l’aplastamientu de la revolución asturiana, y per otru a les 13:30 hores nel cimenteru pandu, onde s’afaya la tumba de Belarmino Tomás, , presidente del Conseyu Soberanu y ún de los principales protagonistes de la revolución d’ochobre del 34.
#000002
L’homenaxe a la República Obrera y Campesina d’Asturies declarada n’ochobre del 34 frente a la República Española, supunxo qu’ésta, incapaz de respetar el Drechu a Decidir del Pueblu Asturianu, procediere a invadir militarmente’l nuesu país, protagonizando una represión sangrina.
#000003
Güei, como entós, la necesidá d’una República Asturiana ye un referente de renovada actualidá, darréu que namás l’exerciciu del drechu a la Soberanía pue superase la situación de represión de los drechos nacionales y sociales del pueblu asturianu, y el procesu d’esfarrapamientu esaniciu, paru, precariedá, emigración forciada de la mocedá y asimilación colonialista que l’Estáu español tien entamáu p’Asturies.
#000004
Amás, esti añu tornaráse a llantar les plaques n’alcordanza del Presidente Belarmino Tomás, en sustitución de les esistentes dende hai más de 20 años, y que vienen de ser oxetu d’un actu vandálicu del facismu español, dolíu pola reclamación y vixencia que fai Andecha Astur d’unos fechos hestóricos referenciales pal futuru del nuesu país.
#000005
Per otu llau, la fecha del 12 d’ochobre resulta especialmente interesante, tanto por asitiase metanes del periodu revolucionariu asturianu, como pola sinificación españolista d’esa xornada, na que l’Estáu español cellebra una “Hispanidá” que nun ye más que una xornada d’esaltación del so patrioterismu colonialista.
#000006
Facer sindicalismu nun ye delitu
#000009
Asturies nun tien rei, nin princesa
#000010
Deja un comentario Cancelar respuesta
#000011
Tu dirección de correo electrónico no será publicada. Los campos obligatorios están marcados con *
#000012
Asturies “quema” a los Borbones
#000014
Propuestes escontra la precariedá pal futuro D'Asturies
#000017
Propuesta de rempuesta xunitaria al "Principado"
#000019